b'\n_START_ARTICLE_\nKaia Dahle Nyhus\n_START_SECTION_\nBakgrunn og arbeid\n_START_PARAGRAPH_\nDahle Nyhus er datter av forfatteren Gro Dahle og tegneren Svein Nyhus og vokste opp p\xc3\xa5 Tj\xc3\xb8me i Vestfold._NEWLINE_Fra 2009 til 2012 var Kaia Dahle Nyhus student ved Kunsth\xc3\xb8gskolen i Oslo. Hun har seinere studert ved blant annet Konstfack i Stockholm og Universitetet i Oslo._NEWLINE_Dahle Nyhus har tegnet til flere av Gro Dahles barneb\xc3\xb8ker. I 2014 debuterte hun med bildeboka Vil du h\xc3\xb8re en hemmelighet?. For sin femte bildebok Verden sa ja som kom i 2018, mottok hun Kritikerprisen.'